《宜春江上寄仰山长老二首》
唐代·齐己

水隔孤城城隔山，水边时望忆师闲。清泉白日中峰上，

落日半空栖鸟还。云影触衣分朵朵，雨声吹磬散潺潺。

传心莫学罗浮去，后辈思量待扣关。

雨晴天半碧光流，影倒残阳湿郡楼。绝顶有人经劫在，

浮生无客暂时游。窗开万壑春泉乱，塔锁孤灯万木稠。

欲为吾师拂衣去，白云红叶又新秋。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。